Antti Kettunen

Antti Kettunen (12. huhtikuuta 1876 Kontiolahti – 15. marraskuuta 1948 Hämeenlinna)Kuolinilmoitus, Saarnaaja Antti Kettunen, Länsi-Savo, No 266, sivu 2, julkaistu 18.11.1948 oli suomalainen maallikkosaarnaaja, joka toimi Suomen Työväen Kristillisen Liiton puheenjohtajana vuosina 1920–1922.Muistokirjoitus: Antti Kettunen, Länsi-Savo, No 266, sivu 3, julkaistu 18.11.1948

Kettunen muutti nuorena Mikkeliin ryhtyen leipurinoppiin. Oltuaan välillä Säkkijärvellä hän palasi Mikkeliin työskennellen leipomoalalla. Muutaman vuoden kuluttua hän siirtyi Kangasniemelle leipomoliikkeen harjoittajaksi. Hän suoritti saarnalupatutkinnon vuonna 1912. Käytyään saarnaajaopiston Kettunen tuli Suomen Kirkon Sisälähetysseuran palvelukseen matkasaarnaajaksi asuen Mikkelissä vuodesta 1912.

Kettunen valittiin KrTL:n puheenjohtajaksi Lahdessa heinäkuussa 1920 pidetyssä edustajakokouksessa. Hän oli KrTL:n viimeinen puheenjohtaja, ennen kuin järjestö luopui puoluepolitiikasta vuonna 1922. Kettunen oli myös Tampereella ilmestyneen KrTL:n äänenkannattaja Työkansan sekä puolueen nuorisojärjestön Kristillisen Työväen Nuorisoliiton julkaiseman Nuori Kansa -lehden avustaja.

Myöhemmin Kettunen toimi muun muassa KrTL:n matkapuhujana sekä Suomen Metodistikirkon paikallissaarnaajana Mikkelissä.

Viimeiset kymmenisen vuotta Kettunen toimi Hämeenlinnan kirkon vahtimestarina harjoittaen sen ohessa myös saarnatoimintaa. Kettunen siunattiin hautaan Mikkelin Tuomiokirkkoseurakunnan hautauskappelissa.

 Teokset 


 Lähteet 

Luokka:Suomen puolueiden puheenjohtajat
Luokka:Suomen Kristillisen Työväenliiton poliitikot
Luokka:Suomalaiset evankelistat
Luokka:Suomalaiset toimittajat
Luokka:Vuonna 1876 syntyneet
Luokka:Vuonna 1948 kuolleet